**Csanytelek Község Önkormányzata**

**Képviselő-testülete**

**…/2022. (……) önkormányzati rendelet-tervezete**

**A KÖZTEMETŐ HASZNÁLATÁNAK RENDJÉRŐL, díjairól**



**Csanytelek Község Önkormányzata Képviselő- testülete**

**…/2022. (… ...) önkormányzati rendelet-tervezete**

**a köztemető használatának rendjéről, díjáról**

**Csanytelek Község Önkormányzata Képviselő-testülete** a temetőkről és temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, a Magyarország önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott köztemető fenntartása feladatkörében, továbbá a temetőkről és a temetkezésről szóló 1999. évi XLIII. törvény 16. §, a 40. § (3) bekezdésében meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja az Ügyrendi Bizottság, a 24. § (3) bekezdés e) pontja alapján a Pénzügyi Ellenőrző, Foglalkoztatáspolitikai és Településfejlesztési Bizottság véleményének kikérésével a következőket rendeli el:

**RÉSZLETES RENDELKEZÉSEK**

1. A köztemető működtetése a tulajdonjoga gyakorlása szerint

**1. §**

(1) Az önkormányzat a köztemető fenntartásával és üzemeltetésével összefüggő feladatait, az ahhoz szükséges feltételek teljesülésekor, az 1. függelékként csatolt köztemető üzemeltetésére kötött kegyeleti közszolgáltatási szerződésben foglaltak szerint láttatja el a 3. függelékként csatolt megállapodásban írtakat alkalmazva.

(2) Az önkormányzat (az (1) bekezdésben szabályozott köztemető működtetéséhez szükséges infrastrukturális feltételek megteremtéséig a köztemető fenntartási kötelezettségének a Csanytelek, 646 hrsz. alatt nyilvántartott, a Római Katolikus Egyház tulajdonában és a Csanyteleki Nepomuki Szent János Plébánia használatában lévő, e rendelethez 2. függelékként csatolt Temetőszabályzat szerint üzemeltetett, az egyházi temetőn belül a köztemető működtetésére elkülönített területen tesz eleget, az erre irányuló megállapodás szerint.

(3) A köztemető fenntartója a temető tulajdonosa, amely szervezet szerződésbe foglaltan átadja a köztemető üzemeltetését szakvállalkozás számára.

1. A köztemető működtetése

**2. §**

(1) A köztemető működtetését a temető tulajdonosa a Plébánia által köteles folyamatosan biztosítani a temető gondnoka bevonásával, a Temetőszabályzat és e rendelethez 3. függelékként csatolt megállapodásban foglaltak szerint, melynek során:

1. meghatározza a temetkezési szolgáltatás és a vállalkozási tevékenységek ellátásának rendjét,
2. biztosítja az eltemetés feltételeit, a temetések zavartalan lebonyolítását,
3. biztosítja a kegyeletgyakorlás feltételeit, és ellenőrzi annak betartását, gondoskodik a temetőn belüli

köztemető nyitásáról és zárásáról,

1. elvégzi a temető és létesítményei takarítását, tisztán tartását, az utakat karbantartja, gondoskodik a hó

eltakarításáról, az utak síkosság mentesítéséről,

1. a hulladéktároló rekeszek kihelyezésével gondoskodik a hulladék összegyűjtéséről, majd azok megtelte

utáni elszállíttatásáról,

1. összehangolja a temetői létesítmények rendeltetésének megfelelő használatát,
2. felügyeli a Temetőszabályzat betartását és annak megszegőivel szemben a szükséges intézkedéseket

megteszi.

(2) A köztemetőben vallási felekezethez való hovatartozás, vagy más megkülönböztetés nélkül történik az elhunytak eltemetése, amely egyházi, vagy polgári szertartással egyaránt lebonyolítható.

(3) A temetés méltó kegyeleti szolgáltatás kulturált színvonalon történő ellátása, az elhunytak nyughelye előtti tiszteletadás biztosítása, a lelkiismereti meggyőződés, vagy a hitéleti tevékenységek, vallási szokások tiszteletben tartásával mehet végbe.

(4) E rendeletben írtakat a temető tulajdonosára, képviseletére jogosítottjára, a temető gondnokára, a temetőn belüli köztemetőt látogatókra, a területen munkát végző szakvállalkozókra, továbbá a temetkezési szolgáltatást nyújtókra és a temetkezési szolgáltatást igénybe-vevőkre egyaránt alkalmazni kell.

3. A köztemető nyitva tartása

**3. §**

1. **A köztemető a hét minden napján:**
2. nyári időszámítás kezdetétől annak végéig: **reggel 08.00 - 20.00 óráig**,
3. a téli időszámítás kezdetétől annak végéig: **reggel 08.00 - 16.00 óráig**

**tart nyitva**, a Halottak Napja és a Mindenszentek időszaka kivételével, amikor időkorlátozás nélkül látogatható az 1. § (2) bekezdése szerinti köztemető.

1. A temetési hely igénybe vétele iránti ügyintézés, a temetkezési szolgáltatás és a köztemetőben végzett egyéb vállalkozói tevékenység a köztemető nyitva tartási ideje alatt, a 2. melléklet szerinti díjazás ellenében végezhető.
2. A köztemetőt és a temető létesítményeit kegyeleti jogok gyakorlása céljából, továbbá az ezzel összefüggő munkák végzésére rendeltetés-szerűen kizárólag nyitva-tartási idő alatt lehet igénybe-venni.

4. A köztemető használata, igénybe vétele rendje

**4. §**

1. **A köztemetőben a rendelkezési jogot gyakorlók kötelesek:**
2. az elhunytak emlékét tiszteletben tartani,
3. a köztemető nyitva tartási idejét betartani,
4. a jó ízlésbe nem ütköző magatartást tanúsítani,
5. az elhunytak sírját rendszeresen gondozni, a sírhelyek, sírboltok esetleges időszerű felújítási, karbantartási munkálatait elvégeztetni,
6. a virágokat (akár egynyári, akár évelős növényről legyen szó) úgy ültetni, hogy az mások hozzátartozói sírjában kárt ne okozzon (pl. locsolás által),
7. a sírhelyen

fa) az elhervadt vágott virágokat,

fb) az élővirágból kötött koszorúkat (elhervadásakor),

fc) az elhasználódott műanyag-koszorúkat,

fd) a hulladékot annak összegyűjtésére szolgáló területen elhelyezni,

1. az időszerű gyommentesítést a sírhelyen és annak közvetlen környezetében rendszeresen elvégezni,
2. a sírjelek, a sírhelyek gondozása, fejújítása, időszerű karbantartási munkálatok végzése során a kegyeleti közszolgáltató és a temető gondnoka által meghatározott szabályokat maradéktalanul betartani.
3. Az elhunyt temetésére kötelezett és a temetésről gondoskodó köteles jóhiszeműen együttműködni a temetkezési szolgáltatást és a kegyeleti közszolgáltatást végzővel, a temető gondnokával, a számukra a szükséges mértékig adatot szolgáltatni, a 2. melléklet A)-B) pontjában meghatározott díjat a temetőt üzemeltető Közszolgáltatója, illetve a temető gondnoka által kiállított számla szerinti összegben a megadott határidőre megfizetni és e rendeletben foglalt szabályokat maradéktalanul betartani.
4. A köztemető nyitva tartási ideje alatt a köztemetőben tevékenységet végezhetnek:

a) rendelkezési és kegyeleti jogot gyakorlók,

b) a temetkezési szolgáltatást végzők,

c) a köztemető üzemeltetését végző Közszolgáltató és

d) a nem temetkezési szolgáltatást végző vállalkozók.

(4)Az egyházi temetőben lévő *Kápolna építményét, annak berendezéseit* az egyházi és köztemető üzemeltetője használja, mely után díjat kell a temető tulajdonosa számára megfizetni.

(5) Az egyházi temetőn belül kialakított köztemetőt körbe határoló kerítés és a temetőben lévő utak a temető részei, azok karbantartásukról a tulajdonos költségén a temető gondnoka gondoskodik.

(6) Sírjel kizárólag a megváltott sírhelyen helyezhető el, melyről a sírhely felett rendelkezni jogosított köteles gondoskodni.

(7) A vezetékes vízkifolyót víznyerés céljából a kegyeleti jogot gyakorlók térítésmentesen, a temetőben munkát végző vállalkozók díj fizetés ellenében használhatják. A köztemető esetében az önkormányzat e rendelete 2. mellékletében határozza meg fizetendő díjak összegét.

1. A köztemetőben a még meg nem váltott temetési helyek, a temetéskor igénybe nem vett ráták és egyéb területek, utak, fák, sövények, a temető gondnoka által gondozottak.
2. A temető és azon belül kialakított köztemető biztonságos használatát veszélyeztető sírjel, sírbolt helyreállítására a rendelkezési jog jogosultja köteles. A helyreállításra a temető gondnoka írásban hívja fel a rendelkezési jog jogosultját, egyidejűleg a temető hirdetőtáblájára is kihelyezi a felhívás másolatát. Ha 90 napon belül a helyreállítás nem történik meg, úgy a veszélyhelyzetet a temető gondnoka szünteti meg a rendelkezési jog jogosultjának költségére. A helyreállítás megtörténtéig a temetési helyre temetés nem történhet.
3. A temetési hely ápolását és gondozását végző rendelkezésre jogosult, a kegyeleti jogát gyakorló temető látogató (a temetési szertartás és kegyeleti ünnepekkel és megemlékezésekkel kapcsolatos szertartások résztvevői kivételével) a temető létesítményeit kizárólag a temető gondnoka engedélye alapján használhatja.
4. Vasárnap és ünnepnapon a köztemetőben munkát végezni (a temetési hely gondozását kivéve) tilos!
5. A köztemető területén dohányozni kizárólag a kijelölt helyen szabad.
6. A köztemető területére ebet bevinni (a vakvezető kutya kivételével) nem lehet.
7. A köztemető területére gépjárművel (a mozgásában gátoltak által használt eszköz kivételével) behajtani, az utakon közlekedni nem megengedett. Gépjárművekkel az arra kijelölt parkolóban kell várakozni.
8. A köztemető kegyeleti méltóságának megőrzésére mindenki köteles, ennek érdekében, tilos a köztemetőben mindenféle olyan tevékenység folytatása, amely a köztemető kegyeleti méltóságával össze nem egyeztethető, így különösen sportolás, játék, kerékpározás, motorozás, zajkeltés.
9. A temetőben a hulladékot az erre kijelölt helyen kell elhelyezni.
10. Tilos a temetőben lévő sírokat, az azokon lévő tárgyakat, síremlékeket, fákat, növényeket, táblákat rongálni!
11. Virágokat a sírokról elvinni vagy a sírok díszítésére szolgáló tárgyakat illetéktelenül eltávolítani tilos!
12. A köztemetőben reklámot nem lehet elhelyezni.

5.  *A temetési hely megváltása, a használati idő számítása*

**5. §**

1. A köztemetőben temetési helyet kizárólag a temető gondnokánál lehet megváltani, ami az általa kijelölt temetési helyre érvényes. Sírhelyváltáskor e rendelet 2. mellékletében megállapított díjat kell a temető gondnoka számára megfizetni, amely összeg a köztemető tulajdonosát illeti. A köztemető jelenleg a temető részeként funkcionál, ezért e rendelet 3. függelékeként csatolt, a temető tulajdonosát képviselő Parókia plébánosa az önkormányzat képviselő-testülete nevében eljárni jogosított polgármesterével kötött megállapodása szerint történik a sírhelyek megváltása.
2. Több koporsó, vagy urna befogadására megváltott temetési hely kizárólag együttesen váltható meg, illetve váltható újra.
3. Előre megváltott sírhely betemetésekor, valamint több koporsó, vagy urna befogadására megváltott temetési hely esetén, minden betemetés és rátemetés alkalmával, a temetési helyet újból meg kell váltani, a le nem járt évek arányos díjának beszámításával.
4. Temetési hely újra-váltása a sírhelyre vonatkozó szabályok szerint történik, melyre a koporsós betemetés esetén 25 évnél, urnás betemetés esetén 10 évnél rövidebb idő nem engedélyezhető. A temetési hely újra-váltásánál elsőbbséget élvez az eltemettető.
5. A temetkezési helyek megváltás útján megszerezhető rendelkezési jogának időtartama, használati ideje
6. koporsós betemetés, illetve rátemetés a temetési hely megváltásától számított 25 év,
7. sírbolt létesítése a betemetés napjától számított 60 év.
8. A temetési hely használati ideje a megváltással azonos időtartamban többször is meghosszabbítható, kivéve, ha a terület átalakítására vagy más céllal történő felhasználására kerül sor.
9. A temetési hely használati idejének lejártával (újra-váltás hiányában), a rendelkezési jog 6 hónapon belül megszűnik és a temetési hellyel, valamint a sírjellel a továbbiakban a temető tulajdonosa rendelkezik.
10. Urnának sírhelybe való betemetése és a temetési helyre rátemetett holttest maradványok a sírhely használati idejét nem hosszabbítják meg.
11. *A köztemető területén végezhető munkálatok*

**6. §**

1. A köztemetőben munkát végezhetnek a kegyeleti jogok gyakorlói, a temetkezési szolgáltatók és a köztemetőben vállalkozás-szerűen munkát végzők. A köztemetőben való munkavégzés rendjét a Temetőszabályzat, illetve a köztemető tulajdonosával kötött közszolgáltatói szerződés állapítja meg.
2. A temetési szolgáltatók és más vállalkozók a kötelező szakmai előírásokat, a tűz- és munkavédelmi szabályokat kötelesek megtartani a köztemetőben végzett tevékenységük végzése során.
3. A kegyeleti jogok gyakorlói engedély nélkül végezhetik a temetési hely gondozása körébe tartozó munkát, mások jogainak sérelme nélkül.
4. A köztemetőben sövények és fák ültetéséhez, valamint műtárgyak elhelyezéséhez a köztemető gondnokának engedélye szükséges.
5. A köztemető területén más vállalkozási tevékenységet azok a vállalkozói jogosultsággal rendelkező vállalkozók végezhetnek, akik/amelyek a temető tulajdonosa képviselőjével erre szerződést kötöttek.
6. A köztemetőben vállalkozási tevékenységet kizárólag a kegyeleti jogok sérelme nélkül lehet végezni.
7. A temetési szertartás rendjét a temetőben folyó munkával megzavarni tilos!
8. *A köztemetői nyilvántartások vezetése*

**7. §**

Az egyházi temetőn belül kialakított köztemetőben a temetési helyek nyilvántartását a temető gondnoka végzi. Ennek során a temető tulajdonosa által elkészíttetett temetői térképen naprakészen feltünteti hogy mely sírtáblák milyen temetési helyek céljára szolgálnak. A nyilvántartások tartalmára a vonatkozó hatályos központi jogszabályban foglalt rendelkezések az irányadók. A nyilvántartás elektronikus úton történő vezetése során gondoskodni kell a nyilvántartott adatok biztonságos megőrzéséről, annak írott (nyomtatott) formában történő őrzésekor is.

1. *A köztemető és a köztemetőben lévő temetési hely megszűnése, megszüntetése*

**8. §**

1. Amennyiben a temető és azon belül kialakított köztemető betelt, úgy a temető tulajdonosa jogosult azt lezárni. Lezárt temetőbe további temetés nem végezhető. A sírhelyek használati idejének lejártával a temető és köztemető kiüríthető. A lezárt temetőben is gondoskodni kell a sírhelytáblák megközelítésére alkalmas út karbantartásáról.
2. Amennyiben a köztemetőben a sírhelytábla, a temetési hely betelt, úgy oda kizárólag urna helyezhető el, illetve koporsós temetés a Temetőszabályzat szerint történhet, ha annak feltételei fennállnak.
3. Amennyiben a temetési hely használati ideje lejárt, akkor a temetési hely megszüntethető.
4. A temetkezési szolgáltatók jogai és kötelezettségei

**9. §**

1. A temetkezési szolgáltatónak joga van a köztemetőt üzemeltető Közszolgáltatóval történt előzetes egyeztetést követően, a köztemető nyitva tartási ideje alatt, a köztemető infrastruktúrájának (pl. a temetőben lévő ravatalozó halott-hűtőjének, az elektromos áram, az egyéb eszközök és a hulladékgyűjtő) rendeltetésszerű használatára, a 2. melléklet C) pontjában szabályozott köztemető-fenntartási díj megfizetése ellenében.
2. A temetkezési szolgáltató köteles az 1. mellékletben rögzítettek szerinti méretezési előírások és e rendeletben foglaltak betartására, szakszerű tevékenység végzésére és az általa végzett szolgáltatást követően, a köztemető gondnoka által kiállított számla szerinti összegben, határidőre a köztemető-fenntartási díj egy összegben való megfizetésére.
3. A temetkezési szolgáltatók közötti egyenlőséget a köztemető üzemeltetője köteles biztosítani.
4. Temetkezési szolgáltatást kizárólag azok, a tevékenységre jogosultsággal rendelkező temetkezési szolgáltatók végezhetnek, akik/amelyek a temető fenntartójával erre szerződést kötöttek. A tulajdonos által biztosított szolgáltatások igénybevételekor annak költségeihez a csatolt Temetőszabályzat, a mellékelt közszolgáltatási szerződés és e rendelet 2. melléklete szerinti összeggel kötelesek hozzájárulni. A temetőben üzletszerűen egyéb tevékenységet végző vállalkozók vállalkozói díjat kötelesek a temető tulajdonosa részére megfizetni. Szerződést kizárólag azzal a vállalkozóval lehet kötni, aki a képesítés meglétét a szakmai alkalmasságát, valamint a pénzügyi teljesítőképességet igazolja.
5. A köztemetőben vállalkozói tevékenységet végzők az általuk okozott kárért teljes anyagi felelősséget kötelesek viselni.
6. A temetés egyházi vagy világi temetés lehet, ami történhet koporsóban, vagy hamvasztás utáni temetés esetén urnában. A temetés méltóságának biztosítása érdekében a szükséges megrendeléseket az eltemettetőnek olyan időben kell megtennie, hogy a temető gondnoka és a temetkezési szolgáltató felkészülése biztosítható legyen.
7. A temetési szertartást a halott végakaratának tiszteletben tartásával az eltemettető választja meg. A koporsó sírba helyezésről, az urna elhelyezéséről a kegyeleti szolgáltató szakszemélyzete gondoskodik.
8. A betemetéshez írásbeli engedély szükséges, amelyet a temetői plébánia hivatala ad ki az abban meghatározott sírhelyre, a sírhely megváltására vonatkozó szerződés aláírása után.
9. A sír kiásásáról, a sírnyitásról, valamint a visszahantolásról a temetést megrendelő által megbízott vállalkozó gondoskodik. A sír kiásását megkezdeni kizárólag azt követően lehet, hogy a temetést megrendelő igazolja a temetési hely megváltását, illetve bemutatja a sírnyitásra kiadott engedélyt.
10. A sírt e rendelet 1. melléklete szerinti szabályos méretekkel úgy kell kiásni, hogy a sírgödörbe a betemetés biztonságosan végrehajtható legyen, az ne veszélyeztesse az élet- és vagyonbiztonságot vagy mások érdekeit.
11. A sírgödör visszatemetésére a temetéssel megbízott vállalkozó köteles. A visszatemetés más temetési helyek károsítása nélkül a sírhely környezetének rendezését is magában foglalja. Amennyiben ez a temetéskor nem végezhető el, úgy legkésőbb 3 napon belül gondoskodni kell annak elvégeztetéséről.
12. A koporsó, vagy urna, urnatartó temetőn belüli szállításáról, a köztemető rendjének biztonsága érdekében a kegyeleti szolgáltató gondoskodik. A szállítás gépjárművel, kerekes targoncával, vagy kézben történhet.
13. Sírnyitási munkát elkezdeni kizárólag az illetékes hatóság engedélyének birtokában lehet. Urnának betemetett sírhelybe helyezése nem minősül sírnyitásnak. A sírnyitáshoz a rendelkezési jog jogosultjának hozzájárulása is szükséges, kivéve, ha azt nyomozóhatóság rendelte el, ilyenkor a jogosult értesítése is elégendő.
14. Újra-temetés a hatóság engedélye után a rendelkezési jog jogosultjának megrendelése alapján történik a betemetés, illetve a rátemetés szabályainak alkalmazásával.
15. Rátemetés kizárólag e rendelethez csatolt Temetőszabályzatban írt feltételek fennállása esetén, a sírnyitási engedély alapján végezhető.
16. Sírnyitást és exhumálást a sírgödör fokozatos mélyítésével úgy kell elvégezni, hogy az a sírjelben, síremlékben kárt ne okozzon. Amennyiben a sírnyitás előreláthatólag ezeket veszélyezteti, úgy azt a rendelkezési jog jogosultja felé jelezni kell. A sírnyitást folytatni kizárólag akkor lehet, amennyiben arra a jogosult írásban utasítást ad. A sírnyitás során fokozott gondot kell fordítani a biztonságos munkavégzésre, a munkavédelmi szabályok betartására és a kegyeleti jogok megtartására.
17. Az exhumálás során felszínre kerülő holttest maradványok összegyűjtését az engedélyben írottak szerint, a kegyeleti jogok megtartásával úgy kell elvégezni, hogy a temetőlátogatókat ne zavarja.
18. Az exhumálás következtében megüresedett temetési hely használati joga megszűnik, hacsak a rendelkezési jog jogosultja annak fenntartásáról írásban nem nyilatkozik.
19. A temetői kápolna és felszerelései (pl. asztalok, a ravatal, gyertyák, állványok, terítők, stb.) a temető gondnoka által vehetők igénybe. A kápolna és annak felszerelései, valamint más kellékek tisztításáról, karbantartásáról a temető gondnoka köteles gondoskodni.

10. A nem temetési szolgáltatást végző vállalkozók jogai és kötelezettségei

**10. §**

1. A nem temetkezési szolgáltató vállalkozónak (pl. sírköves vállalkozó) joga van a köztemetőt üzemeltető Közszolgáltatóval történt előzetes egyeztetést követően, a köztemető nyitva tartási ideje alatt, a köztemető infrastruktúrájának (pl.: a tevékenység végzéséhez szükséges villany, ivóvíz, hulladéktároló igénybe vétele, stb.) rendeltetésszerű használatára a 2. melléklet D) pontjában szabályozott köztemető-fenntartási díj megfizetése ellenében.
2. A nem temetkezési szolgáltató köteles az 1. mellékletben rögzítettek szerinti méretezési előírások és e rendeletben foglaltak betartására, szakszerű tevékenység végzésére és az általa végzett szolgáltatást követően, a Közszolgáltató által kiállított számla szerinti összegben, határidőre a köztemető-fenntartási díj egy összegben való megfizetésére.
3. A temető gondnoka köteles a temetőn belül működő köztemetőben a temetkezési munkálatokat végző temetkezési szolgáltatók számára azonos feltételek biztosításáról gondoskodni. Ennek keretében biztosítja a kápolna és ahhoz tartozó kellékek használatát, továbbá lehetővé teszi a temetés, a rátemetés, az exhumálás végzését.

11. Hatályba léptető és hatályon kívül helyező rendelkezések

**11. §**

1. Ez a rendelet 2023. január 1. napján lép hatályba és az önkormányzat Helyi Építési Szabályzatban kijelölt, a célnak megfelelő területen létrehozandó köztemető rendeltetésszerű működtetésére kiadott jogerős hatósági engedélyben meghatározott időpontjáig maradhat hatályban.
2. E rendelet
3. a köztemetőben lévő temetési helyek méretezését az 1. melléklete,
4. a köztemetőben lévő temetési helyek megváltási, újra-váltási díját, a köztemető-fenntartási díját, a létesítmények, valamint az infrastruktúra vállalkozók részéről történő igénybe vételének köztemető-fenntartási díját a 2. melléklete A)-D) pontja,
5. a Kegyeleti Közszolgáltatási Szerződést az 1. függelék,
6. a Csanyteleki Római Katolikus Egyház Nepomuki Szent János Plébánia és Csanytelek Község Önkormányzata által együttesen kiadott temető fenntartása rendjétől szóló Temetőiszabályzatot a 2. függelék,
7. az önkormányzat és a d) pont szerinti temető tulajdonosa képviseletére jogosított Plébánia plébánosa és a település polgármestere által a köztemető működtetésére kötött megállapodást a 3. függeléke

tartalmazza.

1. A köztemető használatának rendjéről, díjáról szóló **35/2012. (XII. 21.)** önkormányzati rendelet hatályát veszti.

……………………………….. …………………………

Erhard Gyula Kató Pálné

polgármester jegyző

**Záradék:**

Az önkormányzati rendelet kihirdetése: ………………………………

……………………………………..

Kató Pálné jegyző

*1. melléklet a ../…. (... ...) önkormányzati rendelet-tervezethez*

**A köztemetőben lévő temetési helyek méreteinek meghatározása**

|  |  |  |  |  |  |  |  |
| --- | --- | --- | --- | --- | --- | --- | --- |
| **A) A 0 – 10 éves korú elhunyt sírhelyének mérete (cm)** | | | | | | | |
| **Sorszám:** | **A** | **B** | **C** | | | | **D** |
| **Sírhely megjelölése** | **Hosszúsága** | **Mélysége** | | | | **Szélessége** |
| 1. | 1 személyes | 130 | 160 | | | | 60 |
| 2. | 2 személyes | 130 | 160 | | | | 130 |
| **B) A 10 éves kor feletti elhunyt sírhelyének mérete (cm)** | | | | | | | |
| **Sorszám:** | **A** | **B** | | | **C** | | **D** |
| **Sírhely megjelölése** | **Hosszúsága** | | | **Mélysége** | | **Szélessége** |
| 1. | 1személyes | 210 | | | 200 | | 90 |
| 2. | 2 személyes | 210 | | | 200 | | 200 |
| **C) Az urna földbe temetése sírhely mérete (cm)** | | | | | | | |
| **Sorszám:** | **A** | **B** | | **C** | | **D** | |
| **Sírhely megjelölése** | **Hosszúsága** | | **Mélysége** | | **Szélessége** | |
| 1. | 1 személyes | 80 | | 100 | | 60 | |
| 2. | 2 személyes | 80 | | 100 | | 130 | |
| **D) Sírboltok méreteinek meghatározása (cm)** | | | | | | | |
| **Sorszám:** | **A** | **B** | | **C** | | **D** | |
| **Sírbolt megjelölése** | **Hosszúsága** | | **Szélessége** | | **Mélysége** | |
| 1. | Felszíni méretek | | | | | | |
| 1.1. | 3 személyes | 350 | | 350 | | - | |
| 1.2. | 6 személyes | 350 | | 700 | | - | |
| 1.3. | 9 személyes | 350 | | 1000 | | - | |
| 2. | Belső méretek | | | | | | |
| 2.1. | 3 személyes | 230 | | 300 | | 260 | |
| 2.2. | 6 személyes | 230 | | 600 | | 260 | |
| 2.3. | 9 személyes | 230 | | 900 | | 260 | |

2. melléklet a ../…. (... ...) önkormányzati rendelet-tervezethez

|  |  |  |  |  |  |  |
| --- | --- | --- | --- | --- | --- | --- |
| 1. **A sírbolthely megváltási, újra-váltási díja (forintban)** | | | | | | |
| **Sorszám:** | **A** | | | **B** | | |
| **Sírbolthely férőhelyének száma:** | | | **Nettó díjtételek** | | |
| 1. | 1 személyes sírbolthely esetén: | | | 25 000 | | |
| 2. | 2 személyes sírbolthely esetén: | | | 50 000 | | |
| 3. | 3 személyes sírbolthely esetén: | | | 75 000 | | |
| 4. | 4 személyes sírbolthely esetén: | | | 100 000 | | |
| 5. | 5 személyes sírbolthely esetén: | | | 125 000 | | |
| 6. | 6 személyes sírbolthely esetén: | | | 150 000 | | |
| 7. | 7 személyes sírbolthely esetén: | | | 175 000 | | |
| 8. | 8 személyes sírbolthely esetén: | | | 200 000 | | |
| 9. | 9 személyes sírbolthely esetén: | | | 225 000 | | |
| **B) Sírhelyek megváltási, újra-váltási díja (forintban)** | | | | | | |
| **Sorszám:** | | **A** | | | **B** | |
| **Sírhely férőhelyének száma:** | | | **Nettó díjtételek** | |
| 1. | | 1 személyes sírhely esetén: | | | 15 000 | |
| 2. | | 2 személyes sírhely esetén: | | | 25 000 | |
| 3. | | 1 személyes gyermeksírhely esetén: | | | 10 000 | |
| 4. | | 2 személyes gyermeksírhely esetén: | | | 15 000 | |
| 5. | | Urnasírhely esetén (10 évre): | | | 10 000 | |
| **C) Temetkezési szolgáltatók által az üzemeltetőnek fizetendő**  **temető-fenntartási díj összege (forintban)** | | | | | | |
| **Sorszám:** | | **A** | | | **B** | |
| **Díjtétel megnevezése:** | | | **Nettó díjtételek** | |
| 1. | | Az elhunyt napi hűtési díja (elhunytanként): | | | 2 500 | |
| 2. | | A ravatalozó igénybevétele elhunytanként eszközhasználattal együtt: | | | 10 000 | |
| **D) A nem temetkezési szolgáltató Vállalkozók által**  **az üzemeltetőnek fizetendő**  **temető-fenntartási díj összege (forintban)** | | | | | | |
| **Sorszám:** | | | **A** | | | **B** |
| **Sírhely férőhelyenként:** | | | **Nettó díjtételek** |
| 1. | | | 1személyes sírhely esetén: | | | 1 000 |
| 2. | | | 2 személyes sírhely esetén: | | | 2 000 |
| 3. | | | 1 személyes gyermeksírhely esetén: | | | 500 |
| 4. | | | 2 személyes gyermeksírhely esetén: | | | 1 000 |
| 5. | | | urnasírhely esetén: | | | 500 |