# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512 Email: jegyzo@csanytelek.hu***

CS/1341-2/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. novemberi ülésére**

**Tárgy:** *Csanytelek Község Önkormányzata és a Csanyteleki Polgármesteri Hivatal 2023. évi belső ellenőrzési programja, időrendi táblázata, kockázatelemzése elfogadása, belső ellenőrrel megállapodás megkötése jóváhagyása*

**Tisztelt Képviselő-testület!**

Az elmúlt évek gyakorlatának megfelelően az idei évben is beterjesztem az Alsó- Tisza-menti Önkormányzati Társulással megbízási jogviszonyban álló, az önkormányzatunk belső ellenőre által a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 31. § (1)-(2) bekezdése szerint elkészített, november 30-ig beterjesztett, *az önkormányzat 2023. évi belső ellenőrzésére vonatkozó programját, annak időrendi táblázatát.*

A belső ellenőr a 2023. évi belső ellenőrzését az alábbi jogszabályokban foglaltak figyelembevételével köteles végezni:

* az államháztartásról szóló 2011. évi CXCV. törvény (a továbbiakban: Áht.),
* az államháztartásról szóló törvény végrehajtásáról szóló 368/2011. (XII. 31.) Kormányrendelet (a továbbiakban: Ávr.),
* számvitelről szóló 2000. évi C. törvény (a továbbiakban: Sztv.), valamint
* a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (a továbbiakban: Bek.)

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) bekezdése értelmében a helyi önkormányzati költségvetési szerv esetén, a *belső ellenőrzési vezető,* *a tárgyévet követő érvre vonatkozó éves ellenőrzési tervét megküldi a jegyző* (vagy a Társulás által ellátott belső ellenőrzéssel érintett, önkormányzati költségvetési szerv esetén, a Társulás Elnöke) részére)*minden év november 30-ig*.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (5) bekezdése értelmében a vonatkozó éves belső ellenőrzési tervet az előző év december 31.-ig hagyja jóvá a Képviselő-testület, a jelen helyzetben a helyébe lépő polgármester.

Az Áht. VIII. Fejezete 44. pontjában szabályozott államháztartási kontrollok rendszere alapján, a Polgármesteri Hivatal hatályos szervezeti és működési szabályzata Pénzügyi Ügyrendjébe foglaltak szerint gondoskodtam a kontrollkörnyezet, kontrolltevékenységek, információ és kommunikáció, kockázatkezelés és monitoring rendszer kialakítására irányuló tevékenység végrehajtásáról.

A *belső ellenőrzési stratégiai tervet* áttanulmányozva megállapítottam, hogy **a 2023. évi belső ellenőrzési stratégiai terv az önkormányzat stratégiai céljaival összhangban áll.**

A beterjesztett tervek megfelelnek *ezen előterjesztésben feltüntetett jogszabályban rögzített követelményeknek* (Mötv. Bek., stb).

*A belső ellenőr által benyújtott belső ellenőrzési stratégiai terv a Polgármesteri Hivatalon belüli vizsgálattal hozzájárul a költségvetési szerv* **gazdaságos, hatékony és eredményes** tevékenységének az Ávr-ben foglalt követelményei érvényesítéséhez.

A FEUVE alkalmazása és a belső ellenőr által végzett módszerek nagyban elősegíthetik az önkormányzat jogszerű gazdálkodása biztosítását.

A belső ellenőr változatlanul megfelel a képesítési feltételeknek, tevékenységére nem érkezett jelzés, így kezdeményezem a települési önkormányzat és a belső ellenőr személye közötti 2023. évre vonatkozó megállapodás megkötését. A belső ellenőr adózása a központi jogszabályok módosulása miatt változik, az eddigi 160.000.- Ft összeg 180.000.- Ft-ra. A szolgáltatás utáni díj emelése indokolt, ezért kezdeményezem annak elfogadását, aláírására Polgármester úr testület általi felhatalmazása megadását.

**Tisztelt Képviselő-testület!**

Javaslom az előterjesztésben és az ahhoz csatolt tervben, programban és mellékleteiben, valamint a megállapodásban foglaltak, továbbá a csatolt határozati javaslat változtatás nélkül elfogadását.

C s a n y t e l e k, 2022. november 04.

Tisztelettel:

………………………….

Kató Pálné

jegyző

**……/2022. (XI. ….) Ökt határozat**

**Tárgy:** *Csanytelek Község Önkormányzata és a Csanyteleki Polgármesteri Hivatal 2023. évi belső ellenőrzési programja, időrendi táblázata, kockázatelemzése elfogadása, belső ellenőrrel megállapodás megkötése jóváhagyása*

**H a t á r o z a t i javaslat**

1.) Csanytelek Község Önkormányzata Képviselő-testülete megtárgyalta az önkormányzat jegyzője írásos előterjesztésében benyújtott, az Alsó- Tisza-menti Önkormányzati Társulás megbízásában lévő Belső Ellenőr által elkészített, 2023. évre vonatkozó *belső ellenőrzési* *programját, időrendi táblázatát, kockázatelemzését* -a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében biztosított jogkörben eljárva - változtatás nélkül jóváhagyta e határozathoz 1. mellékletként csatolt tartalommal.

2.) Felhatalmazza a Képviselő-testület a település polgármesterét a belső ellenőrrel 2023. évre irányadó, ezen határozathoz 2. mellékletként csatolt *belső ellenőrzési megállapodás megkötésére, a megállapodás* aláírására.

3.) Felkéri a testület az önkormányzat jegyzőjét, hogy a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben foglaltak szerint továbbra is biztosítsa a belső ellenőr számára a zavartalan, befolyástól mentes munkafeltételeket.

Végrehajtás határideje: folyamatos

Végrehajtásért felelős: Kató Pálné jegyző

Közreműködő: Juhász Lejla belső ellenőr

Beszámolás határideje: 2023. december 31.

Határozatról értesítést kap:

* Alsó- Tisza-menti Önkormányzati Társulás Társulási Tanácsának Elnöke (Csanytelek)
* Gajdán Lejla belső ellenőr (Szeged)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár